**Годишен план**

 **За дейността на НЧ „Искра-1932” с. Калояново**

 **за 2022 г.**

 **Основни цели и задачи**

Читалището в с. Калояново изпълнява културно-просветни задачи. В неговата дейност участват всички физически лица без оглед на ограничения на възраст, пол, политически и религиозни възгледи и етническо самосъзнание.

 Целите на читалището са:

* Развитие на културния живот на населението.
* Запазване на местните обичаи и традиции.
* Развитие на творчески заложби на участниците в дейността.
* Възпитание и утвърждаване националното самосъзнание на населението.
* Членовете на читалищното настоятелство да съдействат за изпълнение на взетите решения и заплануваните масови мероприятия.
* Да участва по проекти свързани с читалищната и библиотечната дейност.
* Разширяване знанията на подрастващите и гражданите, чрез развитие и обогатяване на социалната и образователна дейности и осигуряване на достъп до информация.

 **Библиотечна дейност**

1. Всяка година по възможност да се обновява фонда на библиотеката като се закупува нова литература съобразно читателския интерес. Заложени средства-
2. Да повишава културно-образователните потребности на населението.
3. Да уведомява читателите си за ново постъпила литература.
4. Да съхранява, опазва и предоставя за ползване библиотечния фонд на читателите.
5. Да прочисти библиотечния фонд от морално остаряла и физически негодна литература.
6. Да организира срещи, изложби и викторини на различна тематика. Честване на бележити дати и годишнини.

 **Творческа дейност**

Към читалището са сформирани певческа група “Млади сърца”, група за автентичен фолклор, детска лазарска група, коледарска група, кукерска група и театрална.

1. Групите да участват в местните празници и регионални събори и фестивали.
2. Групите да работят за обогатяване на репертоара си.
3. Да се проведат мероприятия, които единствено могат да допринесат възраждането и разцвета на българската култура, местните обичаи и фолклор.

 **Социална дейност**

1. Работа с групите от детската градина в с. Калояново
2. Попълване на документи за социални грижи на хората от селото.

 **Информационна дейност**

Предоставяне на информация на населението от специализирана литература и интернет услуги.

 **Годишен културен календар**

 **1.Регионални фолклорни събори:**

 - Месец септември- с. Калояново

 - Участия и на други места по покани

 **2. Местни празници:**

 - Бабин ден – 21януари

 - Местни кукерски игри 30 януари

 - Трифон Зарезан – 14 февруари

 -Баба Марта – 1 март / закичване с мартеници във фирмите и децата от детската градина,ден на самодееца.

 - Осми март- празнуване с жените от селото.

 - Първа пролет – 22 март излет сред природата

 - Лазаров ден – лазаруване из селото

 - Великден – Изложба на великденски яйца и козунаци, хоро.

 - Ден на детето- 1 юни

 - Лятна занималня в читалището с деца от селото.

 - Коледуване из селото

 **3. Национални празници:**

 - Освобождението на България – 3 март

 - Възкресение Христово

 - Ден на българската просвета и култура- 24 май- празник на читалището – честване на юбилей – 90 год.

празничен концерт и хоро.

* Съединението на България – 6 септември.
* Ден на народните будители – 1 ноември.
* Рождество Христово 25 декември./ празнична програма/

 **Организационна дейност**

 Заседания на настоятелството – на всяко тримесечие.

1. Отчетно-изборно събрание – до 31 март.

 Планът е приет на заседание на настоятелството на 02.11. 2021 г.

 Председател:

 /С. Дамянова/